जिलाधिकारी गौतम बुद्ध नगर बीएन सिंह ने समस्त जनपद वासियों का आव्हान करते हुए कहा है कि कन्या भ्रूण हत्या समाज के लिए एक अभिशाप है। जनपद में 174 अल्ट्रासाउंड सेंटर लाइसेंसधारक संचालित हैं। जिसकी सूची डीएम वार रूम के माध्यम से आम नागरिकों तक भेजी जा रही है। जिलाधिकारी ने कहा है कि लाइसेंस धारकों के अतिरिक्त यदि पूरे जनपद में कहीं अल्ट्रासाउंड सेंटर संचालित हो रहा है तो उसके संबंध में जिला प्रशासन को जानकारी उपलब्ध करा सकते हैं, ताकि उसके विरोध कार्रवाई सुनिश्चित की जा सके। सूचना देने वाले का नाम गोपनीय रखा जाएगा और अवैध रूप से संचालित होने वाले अल्ट्रासाउंड के विरुद्ध जिला प्रशासन की ओर से कानूनी कार्रवाई सुनिश्चित की जाएगी।